kardosdrur/scandi-wiki huggingface dataset:
Persisk (sprog)

Persisk, farsi og dari er en fællesbetegnelse for iransk, afghansk og tadsjikisk. Det officielle sprog i Iran er persisk, som er bedre kendt som farsi og tales af alle i Iran. I Afghanistan og Tadsjikistan taler man henholdsvis dari og tadsjikisk, som er dialekter af persisk. Kommunikation mellem personer med de forskellige dialekter er mulig, da det nærmest kun er ved accenten og låneord, der er forskel. Farsi indeholder låneord fra fransk, dari fra engelsk, mens tadsjikisk indeholder låneord fra russisk. Persisk er modersmål for 60 millioner mennesker og tales af i alt 110 millioner. Persisk bliver talt i Iran, Afghanistan, Tadsjikistan, Usbekistan, Regionen Kurdistan, Aserbajdsjan, Rusland og Bahrain.

Det officielle sprog i Iran er persisk, syv flere sprog anerkendes officielt regionalt: aserbajdsjansk, kurdisk, lori, mazandarani, gilaki, balochi og arabisk.

Sprogets oprindelse 
Det er et indoeuropæisk sprog, der tilhører gruppen af iranske og afghanske sprog inden for de indoiranske sprog. Det moderne persiske sprog stammer fra det oldpersiske sprog, som achæmenidekongerne benyttede i oldtiden.

Udbredelse og dialekter 
Dari er en af de ældste dialekter og er det officielle sprog i Afghanistan. Det skrives i Iran og Afghanistan med en særlig variant af det arabiske alfabet.

Den dialekt, der tales i Tadsjikistan, hedder tadsjikisk. Tadsjikisk bliver også ofte regnet for et selvstændigt sprog. Tadsjikisk skrives med det kyrilliske alfabet.

Galleri

Kilder

Eksterne henvisninger 

 Persiska för nybörjare på svensk 
 Modern persisk grammatik på svensk 
 Studieskolens information om persisk 
 Lær persisk – Online sprog- og udtalelære
 Svensk blog med studiemateriale til det persiske sprog

Iranske sprog
Sprog i Iran
Sprog i Afghanistan
Sprog i Tadsjikistan
Busan

Busan () er Sydkoreas næststørste by (3,7 millioner indbyggere), beliggende i den sydøstlige del af landet. Busan er landets vigtigste havneby og har en omfattende industri med blandt andet bil- og tekstilproduktion og skibsbygningsindustri.

Byen var et af de få områder, som forblev under sydkoreansk kontrol gennem hele Koreakrigen, og byen var også for en kort stund landets hovedstad.

Administrativ inddeling 
Busan er delt i 15 bydeler (Gu) og et fylke (Gun)
 Buk-gu (북구; 北區)
 Busanjin-gu (부산진구; 釜山鎭區)
 Dong-gu (동구; 東區)
 Dongnae-gu (동래구; 東萊區)
 Gangseo-gu (강서구; 江西區)
 Geumjeong-gu (금정구; 金井區)
 Haeundae-gu (해운대구; 海雲臺區)
 Jung-gu (중구; 中區)
 Nam-gu (남구; 南區)
 Saha-gu (사하구; 沙下區)
 Sasang-gu (사상구; 沙上區)
 Seo-gu (서구; 西區)
 Suyeong-gu (수영구; 水營區)
 Yeongdo-gu (영도구; 影島區)
 Yeonje-gu (연제구; 蓮堤區)
 Gijang-gun (기장군; 機張郡)

Referencer 

 

Havnebyer
Dari

Dari er det lokale navn for den variant af sproget persisk, som bruges i Afghanistan. Dari er et af de officielle sprog i Afghanistan, hvor det tales i de nordlige og vestlige dele af landet. Det andet officielle sprog i Afghanistan er pashto. Dari tales også af tadsjikere, usbekere, turkmenere og Hazaraere. Tosprogethed er udbredt, dari og pashto fungerer begge som fællessprog i landet. Det tales af 25% (laveste estimater) til 50% (højeste estimater) af befolkning, og kan forstås af næsten 90% af afghanerne. Det bliver også talt af omkring 2,5 millioner personer i Pakistan og Iran, hvor der er flere samfund, som bruger sproget som deres primære sprog.

Frem til 1964 blev betegnelsen fârsi brugt i både Iran, Tadjikistan og Afghanistan. Dari adskiller sig relativt lidt fra det iranske standardsprog, men har bevaret en mere arkaisk udtale og et mere arkaisk ordforråd. Irans standardsprog har lånt mange ord fra fransk, mens dari har lånt mange ord fra engelsk. Dari har også færre arabiske låneord end persisk.
Termen dari ("hørende til hoffet") viser også historisk til den ældste variant af nypersisk som taltes fra 900- til 1100-talet i hele det persisksprogede område. 1964 ændrede Afghanistans regering navnet på landets nationale sprog fra fârsi til dari for at markere en national identitet overfor Iran.

Ifølge den iranske sprogforsker Zana Vahidian er grunden til, at Dari bruges som det sprog, som næsten alle i Afghanistan kan forstå og tale, at Afghanistan flyttede sin hovedstad fra Kandahar til Kabul i det 18. århundrede.

Kilder 

Iranske sprog
Sprog i Afghanistan
Tidslinje over nogle europæiske regenter i det 18. århundrede



Se også 
 Tidslinje over nogle europæiske regenter i det 17. århundrede

Regenter
18. århundrede
Grafiske tidslinjer
Lister over regenter
VC

VC, akronymet kan have forskellig betydning:

 VC-25 – er designationen i det amerikanske luftvåben for to Boeing 747-200B
 VCO – er en spændingsstyret oscillator
 Victoria Cross – højeste engelske orden for tapperhed.
 Volkov Commander – et computerprogram til filstyring.
Kandahar

Kandahār (eller Qandahār) er en by i det sydlige Afghanistan med omkring 500.000 indbyggere (anslået antal fra 2012). Det er den næststørste by i Afghanistan og en vigtig handelsby for især landbrugsprodukter. Den er hovedstad i provinsen Kandahar. Der er en international lufthavn og vejforbindelser til bl.a. Quetta i Pakistan. Sammen med Peshawar er Kandahar hovedby for pashtunerne.

Historie 

Kandahar blev grundlagt i det 4. århundrede f.Kr. af Alexander den Store nær oldtidsbyen Mundigak fra omkring 3000 f.Kr. Byen har været et yndet mål for erobringer på grund af dens strategiske placering i Centralasien for først indiske kejsere, og siden arabere, tyrkere og mongoler.

Stormogulen Babur genforenede Kandahar med Indien i det 16. århundrede. Hans søn Humayun tabte Kandahar til shahen af Persien. Humayuns søn Akbar genvandt Kandahar og Kabul, men de efterfølgende stormoguler tabte området.

Den kom på afghanske hænder i 1708, da Mir Wais erobrede byen. Han døde i 1715, og fra 1738-1747 tilhørte byen igen den persiske Nader Shah.

Afghanistans grundlægger, Ahmad Shah Durrani, indtog byen i 1747 og gjorde den året efter til hovedstad i sit nye kongedømme. i 1780'erne blev hovedstaden flyttet til Kabul.

Britiske styrker holdt byen besat i den 1. engelsk-afghanske krig (1839-1842) og fra 1879 til 1881.

Under den sovjetiske besættelse af Afghanistan 1979-1989 var Kandahar under sovjetisk kontrol. I 1994 startede Taliban i Kandahar, hvorfra de tog ud for at erobre de sydlige, østlige og centrale dele af Afghanistan. Byen er stadig bevægelsens åndelige centrum.

Eksterne henvisninger 

 
Byer i Afghanistan
Peshawar

Peshāwar (urdu: پشاور) er provinshovedstad i Pakistans Nordvestlige Grænseprovins med omkring 2 millioner indbyggere. Peshawar ligger ved Kabulfloden nær den østlig ende af Khyberpasset i Hindu Kush-bjergkæden. Der er vejforbindelse til Kabul i Afghanistan gennem passet.

Peshawar var hovestæden i Gandhara-riget for 2000 år siden. Byen har gennem århundreder været et center for handel mellem det Indiske Subkontinent, Afghanistan og Centralasien.

Peshawars indbyggere består hovedsageligt af to etniske grupper: en mindretalsgruppe af lokale pishorier som taler hindko, og en flertalsgruppe af pashtunere. Pashtunerne er også den største befolkningsgruppe i Afghanistan.

Referencer

Eksterne henvisninger
Almindelig thuja

Almindelig thuja (Thuja occidentalis) er et mellemstort, stedsegrønt træ med en slank og kegleagtig vækstform. Stammen er ret og gennemgående til toppen. Hovedgrenene er vandrette eller lidt hængende. Veddet er stærkt og holdbart. Løvet indeholder spirehæmmende stoffer og kan bruges som et effektivt jorddække.

Beskrivelse 
Barken er først lysegrøn, så bliver den rødbrun, og til sidst sprækker den op i lange, smalle furer med afskallende strimler imellem. Knopperne ses ikke, og løvet består af flade skudsystemer med skælformede nåle. Skællene er gulgrønne på begge sider, dog mest lys på undersiden. Hvert af de midterste skæl har på undersiden en oppustet, gullig, klar kirtel på den yderste tredjedel. 

Han- og hunblomster sidder hver for sig på spidsen af étårsskuddene. Koglerne har form som bittesmå tulipanblomster. De er først lysegrønne, men bliver hurtigt lysebrune. Frøene modner godt og spirer villigt i Danmark.

Rodnettet består dels af nogle få, grove hovedrødder, som går lodret ned, og dels af tæt filtede finrødder lige under overfladen. 

Højde x bredde og årlig tilvækst: 15 × 3 m (25 × 10 cm/år).

Hjemsted 
Thuja er pionértræ på fugtig bund overalt i det midt-østlige USA og Canada. Træet er almindeligt på lerbund over kalksten og danner ofte rene bestande på opgivne marker og enge på fugtige, men veldrænede jorde. Træet optræder desuden sammen med bl.a. 
balsamgran, canadisk hønsebær, canadisk skarntydegran, grønlandsk post, krybende bjergte, papirbirk, rødløn, pilekornel, storfrugtet blåbær og weymouthfyr.

Middel mod skørbug 
Thuja kendes fra det 16. århundrede, da den bretonske opdagelsesrejsende, Jakez Karter, lærte af de oprindelige amerikanere, hvordan man kan bruge træets blade mod skørbug (C-vitaminmangel).

Sygdomme 
Planten angribes af svampen Pestalotia funerea, som fremkalder sygdomsbilledet Thuja-kvistdød.

Sorter 
 Thuja occidentalis 'Brabant'
 Thuja occidentalis 'Colombia'
 Thuja occidentalis 'Danica'
 Thuja occidentalis 'Elegantissima'
 Thuja occidentalis 'Falke'
 Thuja occidentalis 'Fastigiata'
 Thuja occidentalis 'Globosa'
 Thuja occidentalis 'Golden Globe'
 Thuja occidentalis 'Holmstrup'
 Thuja occidentalis 'Holmstropii'
 Thuja occidentalis 'Little Champion'
 Thuja occidentalis 'Little Giant'
 Thuja occidentalis 'Pyramidalis Aurea'
 Thuja occidentalis 'Recurva Nana'
 Thuja occidentalis 'Rheingold'
 Thuja occidentalis 'Smaragd'
 Thuja occidentalis 'Smaragd Variegata'
 Thuja occidentalis 'Sunkist'
 Thuja occidentalis 'Tiny Tim'
 Thuja occidentalis 'Woodwardii'
 Thuja occidentalis 'Yellow Ribbon'

Kilde 
 Sten Porse: Plantebeskrivelser, DCJ 2003 (CD-Rom).

Eksterne henvisninger 

Nåletræer
Haveplanter
Hækplanter
Stedsegrønne
Thuja
Hindko

Hindko er et sprog som tales i Pakistan af omkring 2-3 millioner mennesker. Det er klassificeret som et indoarisk, indoiransk, indoeuropæisk sprog og er forholdsvis tæt beslægtet med punjabi.

Dialekter
Sprog i Pakistan
Johan 2. Kasimir Vasa af Polen

Johan 2. Kasimir Vasa (; 22. marts 1609 – 16. december 1672) var kong i den polsk-litauiske realunion fra 17. januar 1649 til sin abdikation den 16. november 1668. 

Han var søn af Kong Sigismund 3. (1566-1632) og var den sidste polske konge af Vasa-slægten. 
I 1668 abdicerede han og tog til Frankrig, hvor han blev jesuit.

Biografi 
Johan Kasimir var søn af Sigismund 3. (1566-1632) af Vasa-slægten og Konstantia af Østrig (1588-1631). Gennem sin far tilhørte han den svenske adelsslægt Vasa, der havde regeret i Sverige siden 1523 og også blev konger i Polen i 1587.

Johan Kasimir havde i hele sin regeringstid mange mislykkede stridigheder med de oprørske kosakker, svenskerne under Karl 10. Gustav og med russerne. Ved Freden i Oliwa i 1660 måtte han afstå alle krav på den svenske krone for sig og sine efterkommere og afstå det nordlige Livland samt Estland og Ösel til Sverige samt opgive lenshøjheden over Hertugdømmet Preussen. Ved Freden i Andrussov i 1667 måtte han desuden afstå Smolensk og Ukraine m.m. til Rusland. Det lykkedes heller ikke for ham at styre den polske adel, der under ham opnåede liberum veto ().

Den 16. november 1668 abdicerede han og tog til Frankrig, hvor han blev jesuit. Han døde den 16. december 1672 i Nevers i Frankrig. Med ham uddøde Huset Vasas mandslinje.

Se også 
 Tidslinje over nogle europæiske regenter i det 17. århundrede

Eksterne henvisninger 

Konger af Polen
Storfyrster fra Litauen
Huset Vasa
Monarker der har abdiceret
Patron

Patron har flere betydninger:

 Patron (ammunition) – ammunition, et hylster med krudt og kugle
 Patron (beholder) – udskiftelig beholder med f.eks blæk til kuglepen eller fyldepen
 Patron (beskytter) – i det gamle Rom en person, der havde klienter
Computerstøttet design

Computerstøttet design (forkortet CAD fra engelsk Computer Aided Design) er en lang række af computerbaserede værktøjer, der assisterer arkitekter, ingeniører og andre ved design og designrelaterede arbejde. Anvendes indenfor forskellige brancher, hvor der er behov for design, tegning, konstruktion og bygning af et emne.

Emnet kan f.eks. være illustrationer, boligindretning, broer, bygninger og printplader.

Se også 

 Computer aided manufacturing (CAM)
 AutoCAD 2D/3D CAD fra Autodesk
 DraftSight 2D CAD fra Dassault Systemes
Asteroidebælte

Det såkaldte asteroidebælte ligger mellem Mars og Jupiter, og består af småplaneter (asteroider) og store klippestykker (meteoroider), som kredser rundt om Solen på linje med de øvrige himmellegemer. Asteroider består af rester fra dengang vores solsystem opstod. 

Ser man på de "store", egentlige planeters baner, opdager man at deres baneradier er omtrent dobbelt så stor som for den planet der er én "plads" tættere på Solen. Men mellem Mars og Jupiter synes der at "mangle" en planet, så astronomerne gik snart efter "på jagt" efter den manglende planet. Det varede ikke længe før der var "bid"; man opdagede den første (og største) af disse "miniature-planeter", kaldet Ceres, som er henved 1.000 kilometer i diameter. Men det var ikke den eneste – snart efter fulgte opdagelsen af den ene småplanet efter den anden – langt de fleste af dem med baner indenfor det område der nu hedder asteroidebæltet.

Man gættede til at begynde med på, at asteroiderne er resterne af en egentlig planet, som på et tidspunkt blev revet itu af tidevandskræfterne i Jupiters tyngdefelt. Men mens den næst-største asteroide, Vesta, er kridhvid, er den tredjestørste, Arethusa, kulsort: De består tilsyneladende ikke af det samme stof, og det taler imod teorien om den iturevne planet. Et andet argument imod, er at hvis man "samlede" alle disse små-planeter til én større, ville man få et himmellegeme mindre end Månen.

I stedet hælder man nu til den teori, at asteroiderne er tiloversblevne "rester" efter skabelsen af det øvrige solsystem, som er blevet samlet sammen i asteroidebæltet af deres egne og af (især) Jupiters tyngdekraft.

Se også 

 Asteroidenedslag
 Nærjords-asteroide
 1677 Tycho Brahe

Eksterne links 
 Solsystemet...fra altings oprindelse til livets opståen. Geologisk museum 

Solsystemet
Rumsonde

En rumsonde  er et ubemandet, videnskabeligt, undersøgende rumfartøj. En rumsonde kan vende  tilbage til jorden, hvis den er programmeret til det, men kan også være på en envejs-mission f.eks. Voyager-sonderne, som er på vej ud af vores solsystem efter at have besøgt de fleste planeter.

Se også 
 Liste over rumsonder
 Interstellar rejse
 Ydre rum-traktaten
Land of Plenty

Land Of Plenty er en film fra 2004 af Wim Wenders, som fortæller om det delte USA: De rige og de fattige. 

Filmen handler om den paranoide Vietnam-veteran Paul, der kører omkring og udspionerer arabisk-udseende mennesker – og hans niece Lana, der arbejder i Los Angeles' slumkvarterer. Hun er netop vendt tilbage efter en rejse til Palæstina. Lana har et større udsyn end de fleste amerikanere på grund at sit førstehåndskendskab til Mellemøsten og Afrika. Hun kan ikke se forskel på slumkvarterer i Los Angeles og fattigdommen i den tredje verden. Men Paul ses også fra en sympatisk vinkel – hvilket gør en dialog mellem de to mulig – og filmen seværdig.

Teknisk er der anvendt håndholdt kamera og digital metoder ved optagelse af filmen, der blev lavet på rekordtid.

Eksterne henvisninger 
 http://www.land-of-plenty.de – filmens officielle website
 

Tyske film fra 2004
Dramafilm fra Tyskland
Dramafilm fra USA
Amerikanske film fra 2004
Venskabsby

Venskabsbyer er en samling af byer, som ud over landegrænser har et samarbejde for at fremme kendskabet til hinandens samfundsforhold og kultur, skabe mellemfolkelig kontakt i form af besøg hos hinanden, netværk i forbindelse med eksport, partnerskaber og andet.

De enkelte kommuner/byer bliver som regel støttet til dette samarbejde gennem Kommunernes Landsforening og EU's Venskabsbyfond, som blev etableret i 1989. De fleste kommuner/byer har sådanne aftaler, men mange er bortfaldet siden kommunalreformen i 2007.

Se også 
Venskabsbyer i Danmark

Kilder

Eksterne henvisninger 

 Kommunernes Landsforenings hjemmeside med lister over venskabsbyer 

Internationale aftaler
Musikkomponering

Musikkomponering betyder at skabe musik, hvilket omfatter en lang række forskellige aspekter som fx melodiskrivning, arrangering, produktion af noder, etc.

Komposition og arrangement ved hjælp af computer 

Fremkomsten af computerprogrammel, der gør computeren i stand til at optage lyd via MIDI, har gjort det nemmere at komponere og arrangere musik. Ved hjælp af et midikeyboard kan man indspille musikken i flere lag, høre resultatet og hele tiden redigere i det man har optaget, indtil det ønskede resultat er nået.

Kvaliteten af det hørte afhænger af det lydkort, som er installeret i computeren og de lyde, som kortet enten er leveret med eller som man har downloadet fra internettet, eller selv har skabt. De bedste lyde får man fra Sound Fonts, som er rigtige instrumenter, hvis lyd så er samplet og bearbejdet, så de fremstår som gode bud på de instrumenter, de skal forestille at lyde som.

Når musikken er færdig kan den enten bruges som lyd eller udskrives som noder, afhængig af hvad den skal bruges til.

Nogle mener at kunsten at lave musik er blevet demokratiseret efter at ovenstående er blevet muligt, da man ikke længere behøver at have så stor indre forestillingsevne, men med det samme kan høre hvad man har lavet. Før har komponister også været dybt afhængige af deres instrumentale færdigheder, for at kunne høre resultatet af deres arbejde.

Komponering
Gang

Gang, udtrykket bruges indenfor flere områder:

Bygninger og trafik 
 Gang (lokale) – et ofte aflangt rum der forbinder flere rum i en bygning
 Gang (passage) – et ord for en Passage eller sti

Bevægelse 
 Gang (bevægelse) – at bevæge sig ved hjælp af sine ben fx
 Kapgang – en sportsgren hvor målet er at gå så hurtigt som muligt 
 Stavgang – en variant hvor man går og støtter sig til stave mens man går

Geologi 
 Gang – en klippespalte (revne i jordskorpen), som er fyldt af bjergarter eller mineraler
 Gang – et langt hulrum gravet i jorden - fx en minegang eller en gang gravet af en mulvarp

Andet 
 Gang (nordisk mytologi) – i nordisk mytologi en jætte
Hurtigløb på skøjter

Hurtigløb på skøjter er en idrætsgren, hvor konkurrenterne prøver at løbe over isen så hurtigt som muligt på skøjter. Betegnelsen bruges særligt om den gren af skøjtesporten, hvor løberne starter parvis i delte baner og placeres efter tid (og eventuelt sammenlagt pointsum efter fire løb).

Andre former for skøjteløb, hvor løberne starter samtidig, og rækkefølgen over målstregen er afgørende, er marathon og kortbaneløb (short track). Hurtigløb, marathon og amerikansk "pack style" (fællesstartløb på kortere distancer) foregår normalt på 400-meter-bane, mens kortbaneløb løbes på ishockeybaner.

Hurtigløb på skøjter indgår i de olympiske vinterlege. Der konkurreres i 500, 1.000, 1.500, 5.000 og 10.000 meter for mænd. Kvinder dyster på distancerne 500, 1.000, 1.500, 3.000 og 5.000 meter. De traditionelle mesterskaber (siden 1880'erne for mænd, 1930'erne for kvinder) er samlede konkurrencer over fire distancer. Siden mellemkrigstiden placeres løberne efter tidspoint ud fra gennemsnitstid pr. 500 meter for hver distance. På samme måde som i samlede konkurrencer placeres løberne på adelskalenderen på skøjter, hvor tidspoint beregnes på grundlag af personlige rekorder.

Det eneste sted i Danmark, hvor der dyrkes hurtigløb på skøjter, er Genforeningspladsen i København.

Skøjteløbere

Danske 
 Ejnar Sørensen.
 Allan Heilmann.
 Kurt Stille.
 Cathrine Grage.
 Oliver Sundberg.
 Sara Bak.
 Elena Rigas.
 Stefan Due Schmidt
 Viktor Hald Thorup

Udenlandske 

 Ard Schenk.
 Bart Veldkamp.
 Dan Jansen.
 Eric Heiden.
 Hjalmar Andersen.
 Ivar Ballangrud.
 Johann Olav Koss.
 Kees Verkerk.
 Knut Johannessen.
 Nikolaj Guljajev.
 Oscar Mathiesen.
 Sven Kramer.

 Catriona Le May Doan.
Havpattedyr

Havpattedyr er en samlebetegnelse for pattedyr, der tilbringer det meste af livet i havet. Det er således ikke en systematisk gruppe, men indeholder pattedyr fra flere pattedyr-ordner – en polyfyletisk gruppe, der ved konvergent evolution har fået en række fællestræk. Havpattedyrene nedstammer alle fra landlevende pattedyr og er alle karakteriseret ved en række tilpasninger til livet i havet.

Til havpattedyr regnes normalt følgende grupper, med undergrupper:

 Hvaler (Cetacea).
 Tandhvaler (Odontoceti) f.eks.: marsvin, kaskelothval og spækhugger
 Bardehvaler (Mysticeti) f.eks.: blåhval, gråhval. 
 Søkøer (Sirenia) f.eks. dygong og manat (søko)
 Sæler (Phocoidea)
 Ægte sæler (Phocidae) f.eks Spættet sæl og søelefant
 Søløver (Otariidae) f.eks. Californisk søløve og nordlig søbjørn
 Hvalrosser (Odobenidae), kun en art: hvalros (Odobenus rosmarus)
 Isbjørne, kun en art: Isbjørn (Ursus maritimus)
 Havoddere kun en art: Havodder (Enhydra lutris)

Se også
Michael Wisniowiecki af Polen

Michael Korybut Wisniowiecki (; ; født 31. juli 1640, død 10. november 1673) var konge af den polsk-litauiske realunion, valgt 19. juni, kronet 19. september 1669 og regerede til sin død i 1673.

Han havde ikke meget succes som konge, blandt andet tabte han en krig mod det Osmanniske Rige.

Se også 
 Tidslinje over nogle europæiske regenter i det 17. århundrede

Eksterne henvisninger 

Konger af Polen
Storfyrster fra Litauen
Pensum

Pensum kan have flere betydninger:

 Pensum (arbejde) – brugt i slavetiden for eksempelvis en dags arbejde.
 Pensum (undervisning) – indholdet af en formel uddannelse, undervisnings- og lærestof der skal læses i en bestemt tidsperiode.

Ordbog
Jubba

Jubba (Juba, Djuba, Djeb, Djub, Giuba) er 1.658 km lang somalisk flod som dannes ved den somalisk-etiopiske grænse ved sammenløb af kildefloderne Dawa og Genale som kommer fra de etiopiske bjerge. Juba løber sydpå gennem den sydvestsomaliske historiske region Jubaland og udmunder i det Indiske Ocean lidt nord for byen Kismayu. Den kan befares af små skibe, men indløbet er meget besværligt, da det spærres af en farlig barre, som kun har 2 m vand. Floden har et afvandingsområde på 497.626 km².

Det første europæer i Jubba-området var jesuitten Jerónimo Lobo, som i 1624 prøvede at følge floden ind til Etiopien (som den tids europæere kendte som et kristent rige midt i det hedenske Afrika), men blev afskrækket af at skulle gennem ni forskellige folkeslag, som var i konstant krig, så han vendte tilbage til Portugisisk Indien for at finde en anden vej til Etiopien.

Godt et par hundrede år senere sejlede baron Karl Klaus von der Decken op ad floden på dampskibet Welf i 1865. Skibet blev slået til vrag i strømmen ovenfor Baardheere (Bardera), hvor ekspeditionen blev angrebet af lokale somalier og von der Decken blev dræbt. Endelig blev flodens nederste 600 kilometer i 1891 udforsket af F.G. Dundas fra den britiske flåde.

Frem til 1925 dannede flodens nedre løb grænse mellem Britisk og Italiensk Østafrika, hvorefter Italien fik overdraget det såkaldte Trans-Juba.

Krigspartiet Juba Valley Alliance i Somalia har taget navn efter floden. Det samme har de to forvaltningsregioner Jubbada Dhexe (Midter-Juba) og Jubbada Hoose (Nedre Jubba).

Kilder

Vandløb i Afrika
Somalias geografi
Shebelle

Shebelle er en Afrikansk flod. Den udspringer i Etiopiens bjerge og løber mod sydøst. Efter at have løbet ind i Somalia drejer den mod syd. Omkring 30 km nord for Mogadishu drejer den mod sydvest og løber parallelt med Somalias kyst indtil den forsvinder i sumpområder. Det afhænger af årstiden hvor langt den når. Det hænder at bryder igennem til Jubafloden i år med meget vand. Flodområdet er det eneste sted i Somalia som er frugtbart nok til at dyrke jorden.

Vandløb i Afrika
Etiopiens geografi
Somalias geografi